Igor Emili
<s>Igor Emili, riječki arhitekt, urbanist, umjetnik (Senj, 9. VIII. 1927. – Rijeka, 25.</s><s>X. 1987.).</s>

<s>Biografija 
Otac Hinko je bio poznati sušački lijecnik, a Igor je zaveden u knjizi rođenih na Sušaku, ali je rođen u Senju, gdje je njegova majka Nada Sablić bila u posjetu svome ocu.</s><s>Pučku školu i realnu gimnaziju pohađao je na Sušaku.</s><s>1941. godine kao gimnazijalac suradnik je Narodnooslobodilačkog pokreta.</s><s>1942. godine uhapsen je i zatvoren osam mjesecu.</s><s>U toku 1943. godine odlazi u partizane gdje boravi do kraja rata.</s>

<s>1945. godine nastavlja sa školovanjem u Rijeci.</s><s>Nakon što je 1947. godine maturirao, upisao je arhitekturu na tadašnjem Tehničkom fakultetu u Zagrebu.</s><s>1949. godine vjenčao se s povjesničarkom umjetnosti Zdravkom Vranić (1931. – 1985.).</s><s>Diplomirao 1954. kod Mladena Kauzlarića, a na Tehničkome fakultetu je bio jedan od osnivača Likovnog kluba i njegov predsjednik 1951.</s><s>Diplomski rad- Projekt, organizacija i uređenje ljetnog campinga na terenu uz more, kod Malinske na otoku Krku biti će prepoznat i dobro ocijenjen među stručnjacima.</s><s>O njemu će 1955. godine u časopisu Čovjek i prostor pisati arhitekt Andrija Mutnjaković koji je anticipirao Emilijev kritički arhitektonski regionalizam koji će u punoj snazi kreativne kvalitete doći do izražaja šezdesetih i sedamdesetih godina XX. st.</s><s>"Izrasli ovako iz domaćeg materijala, domaćeg građenja i domaćeg stanovništva“, pisati će Mutnjaković, „ovi objekti imaju u svojoj biti pečat autohtone arhitekture, ali ne u sterilnoj folklorizaciji, već u neidhardtovskoj ( arhitekt Juraj Neidhardt, 1901. – 1979.) kreativnoj snazi stvaranja suvremenog na upotrebljivim postavkama starog“ (Andrija Mutnjaković, Diplomski rad Emili Igora, ČIP, 29 – 30, Zagreb, 1955.).</s><s>U Rijeci je radio u Urbanističkom institutu za Istru i Hrvatsko primorje (1955.–62.) na čijem je čelu tada bio arhitekt Zdenko Kolacio, i Građevinskome projektnom zavodu (1963–71.), a 1972. osnovao Atelijer za arhitekturu i urbanizam »a-051« i vodio ga do umirovljenja 1976.</s><s>Za člana suradnika JAZU bio je izabran 1980.</s>

<s>Ostvarenja</s>

<s>Između 1955. i 1962. vodio je izradu niza urbanističkih planova i projekata, među ostalim za dijelove grada Umaga, Izole, Krka, Baške i dr. .) Za Rijeku u tom je razdoblju izradio planove za izgradnju gradskih područja: Lupisovo, Vežica, predjela između Kumičićeve i Šetališta I. G. Kovačića, naselja Pod nasip, u ulici M. Kontuša, naselja Vojak, Bošket, te detaljni urbanistički plan naselja Šodići- Kostrena. te planovima obnove i revitalizacije: Trsatski kaštel, Stari grad u Rijeci (robne kuće »Korzo« i »Varteks«, 1976, zgrada Jadroagenta, niz zgrada milicije i GPZ u Ul.</s><s>Đ. Sporera (1970.), Jugobanke PBZ (1979.) kuća na Pjaceti Mlekarice te zgradama »Brodomaterijala« (1970.) na Kontradi od rova i »Kraša« na Pjaci Dante (danas Troimeni trg) ostvario sintezu između zatečenih povijesnih struktura i zahtjeva suvremenoga grada.</s><s>Svakako treba istaknuti njegovo dizajniranje interijera kavane Ucka (uništen 1990-ih) i Dva lava, RK Varteks, Jugobanke (djelomicno upropastena 2000-ih), glavne pošte (kulturocid 2019).</s><s>Autor je projekta autobusne stanice u Puli (1966.), stambenih tornjeva Gelsi (1970.).</s>

<s>Emili se uz arhitekturu uspješno bavio slikanjem akvarela i fotografijom.</s><s>Do 1976. godine radi na realizaciji projekata: fontane Spomenik radu  1993. godine njegovi su radovi uvršteni u izložbu i katalog Hrvatska fotografija od 1950. do danas.</s>

<s>Poštivanje arhitektnskog nasljedja mediteranskog podneblja i suvremena interpretacija najočitija je u realizaciji hotelskoga kompleksa Uvala Scott (1969) koji uz zgradu Jugobanke u rijeckom Starom gradu predstavlja bitan doprinos razvoju arhitekture.</s>

<s>Nagrade 
Dobitnik je više godišnjih nagrada: 1961. biti će mu dodijeljena Nagrada grada Rijeke za projekt i izvedbu Trsatske gradine (njena obnova nije dovršena.</s><s>Za Uvalu Scott bit ce dodijeljeno nekoliko nagrada: Nagrada lista Borba (1968.), Nagrada grada Rijeke i Nagrada Matice hrvatske (1969.), a godinu poslije i nagrada projektnog Građevno- projektnog zavoda , "Viktor Kovačić" 1970.,.</s><s>"Vladimir Nazor" 1976. za RK Varteks te posmrtno Nagrade grada Rijeke za životno djelo 1988.</s>

<s>Projekti</s>

<s>·Obnova trsatskog kaštela, Trsat, 1958. – 1960.</s><s>Spomen područje ubijenim stanovnicima sela Podhum, 1942. godine, 1960 – 1970.</s><s>Nadgrobni spomenik dr. Zdravku Kučiću, Trsatsko groblje, Trsat, 1961.</s><s>Rekonstrukcija unutrašnjosti ribljeg restorana u Crikvenici, 1963 – 1964.</s><s>Rekonstrukcija zgrade bivšeg Konzervatorskog zavoda, Užarska kala 12, Rijeka, 1963 - 1964
 Rekonstrukcija zgrade Turističke zajednice, Užarska 14, Rijeka, 1963 – 1964.</s><s>Rekonstrukcija interijera hotela Jadran, Pećine, 1964.</s><s>Kuća za odmor, Selce, 1964.</s><s>Stambena zgrada, Šetalište XIII. divizije, Sušak, 1964 – 1965. (ostali stambeni blokovi šetališta dovršeni su do 1972. godine)
 Zgrada Kraša, Korzo/Danteov trg, Rijeka, 1964 – 1968.</s><s>Interijer četiri mala lokala Slavice na riječkom Korzu, 1964 – 1973.(Kafe- bar, Delicatesse buffet, Darvil i Šestica- Pomodor)
 Stambeni tornjevi, Gelsi, Rijeka, 1965 – 1968. (prvi toranj, ostali se grade do 1970.)
 Uređenje slastičarnice hotela Kontinental, Sušak, 1966.</s><s>Hotelski kompleks Uvala Scott kod Kraljevice, 1966 – 1969.</s><s>Adaptacija Moderne galerije u Rijeci (u zgrad Naučne biblioteke) 1968.</s><s>Adaptacija zgrada Građevno projektnog zavoda (GPZ), Đ. Šporera 8, Rijeka, 1968 – 1970.</s><s>Zgrada Jadroagenta, Trg G. Koblera 2, Rijeka, 1968 – 1970.</s><s>Obiteljska kuća iznad Opatije, 1969.</s><s>Rješenje za riječki stendard na Trgu Riječke rezolucije, Rijeka, 1969.</s><s>Zgrada Brodomaterijala, Contrada del fosso, Rijeka, 1969 – 1972.</s><s>Hotel Villa Lostura i Ribarska koliba Klenovica, 1969 – 1970.</s><s>Obiteljska kuća u Miholašćici na otoku Cresu, 1971.</s><s>Fontana - spomenik radu, Trg G. Koblera, Rijeka, 1971 – 1974.</s><s>Robna kuća Varteks, Koblerov trg, Rijeka, 1971 – 1976.</s><s>Adaptacija tavanskog prostora za Atelje za arhitekturu i urbanizam A- 051, Jedrarska ulica, Rijeka, 1972.</s><s>Obiteljska kuća iznad Kantride, Rijeka, 1972. – 1978.</s><s>Kavana Učka na Korzu Narodne revolucije, Rijeka, 1974.</s><s>Slastičarnica i Kavana Dva lava, Kontrada od rova, Rijeka, 1974.</s><s>Nadgrobni spomenik obitelji Vukasović, Trsatsko groblje, Trsat, 1973.</s><s>Jugobanka), Đ. Šporera 3, Rijeka 1973. – 1976.</s><s>Zgrada Privredne banke, Rijeka, 1976. – 1979.</s><s>Agencija Jadroagent u Palači Adria, Rijeka, 1977.</s><s>Dogradnja aneksa Jugobanke, prolaz kraj palače Garbas u Užarskoj kali, Rijeka, 1978 – 1985.</s>

<s>·  Nerealizirani projekti:</s>

<s>Projekt hotela Oštro kod Kraljevice, 1965.</s><s>Projekt uređenja interijera ugostiteljskog objekta u dijelu kaštela u Pazinu, 1966.</s><s>Projekt gledališta na Trsatskoj gradini, Trsat, 1967.</s><s>Programska studija uređenja kaštela u Bakru, 1967. – 1968.</s><s>Stambena zgrada na Senjaku, Osijek, 1969.</s><s>Hotel Praha, Oštro kod Kraljevice, 1969.</s><s>Park hotel na Pećinama, Sušak, 1969.</s><s>Projekt uređenja kompleksa zgrade Skupštine općina Rijeka, 1969.</s><s>Projekt za devet stotina stanova na Sušaku, 1970. – 1971.</s><s>Programska studija rekonstrukcije i dogradnja Državnog arhiva u Rijeci, 1971.</s><s>Projekt uređenja Jedrarske ulice, Rijeka, 1972.</s><s>Projekt stambenog bloka Učka, Šet.</s><s>XIII. divizije, Sušak, 1970. – 1972.</s><s>Projekt rekonstrukcije bloka Smokvica u Rijeci, 1974.</s><s>Upravna zgrada Rafinerije nafte, Urinj, 1976.</s>

<s>Izvori</s>

<s>Čorak, Željka  - Stil i karakter suvremenih zahvata u jadranski prostor, Život umjetnosti, br. 19 – 20, Zagreb, 1973.</s><s>Domljan, Žarko - Posljeratna arhitektura u Hrvatskoj, Žinot umjetnosti, br. 10, Zagreb, 1969.</s><s>Domljan, Žarko - Arhitektura XX. stoljeća u Hrvatskoj, Umjetnost na tlu Jugoslavije, Arhitektura XX.</s><s>Vijeka, Beograd, Zagreb, Mostar, 1986.</s><s>Maroević, Ivo- Novo u starom (nova arhitektura u starim ambijentima na tlu Hrvatske, katalog izložbe 11. zagrebačkog salona, Zagreb, 1976.</s><s>Maroević, I. - Ar hitektura sedamdesetih godina u Hrvatskoj, Arhitektura, br.176 - 177, Zagreb, 1981.</s><s>Mutnjaković, Andrija - Diplomski rad Emili Igora, Čovjek i prostor, 29 – 30, Zagreb, 1955.</s><s>Odak, Tomo - Hrvatska arhitektonska alternativa 1945 – 85., Arhitektura, br. 196- 199, Zagreb, 1986.</s><s>Pavlović, Boro - Turističko naselje u uvali Scotti kraj Kraljevice, Čovjek i prostor,, br. 5, Zagreb, 1968.</s><s>Pavlović.</s><s>B. - Stambeni tornjevi „Podmurvice“ u Rijeci, Čovjek i prostor, br. 10, Zagreb, 1969
 Pavlović, B. - Dva mala lirska detalja u Klenovici, Čovjek i prostor, br. 7, zagreb, 1972.</s><s>Schwalba, Rastko - Igor Emili, Muzej grada Rijeke, 1999.</s>

<s>Arhitekti
Biografije</s>

